Suvestinė redakcija nuo 2011-07-01 iki 2012-02-25

Įsakymas paskelbtas: Žin. 2006, Nr. 86-3387, i. k. 106110MISAK00B1-351

Nauja redakcija nuo 2008-09-10:

Nr. B1-464, 2008-09-04, Žin. 2008, Nr. 103-3964 (2008-09-09), i. k. 108110MISAK00B1-464

LIETUVOS RESPUBLIKOS

VALSTYBINĖS MAISTO IR VETERINARIJOS TARNYBOS DIREKTORIUS

ĮSAKYMAS

DĖL VALSTYBINĖS VETERINARINĖS PAŠARŲ KONTROLĖS TAISYKLIŲ PATVIRTINIMO

2006 m. gegužės 22 d. Nr. B1-351

Vilnius

Vadovaudamasis 2004 m. balandžio 29 d. Europos Parlamento ir Tarybos reglamentu (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL 2004 m. specialusis leidimas, 3 skyrius, 32 tomas, p. 289), su paskutiniais pakeitimais, padarytais 2011 m. kovo 2 d. Komisijos reglamentu (ES) Nr. 208/2011 (OL 2011 L 58, p. 29), Lietuvos Respublikos pašarų įstatymu (Žin., 2000, Nr. 34-952; 2010, Nr. 12-560), Lietuvos Respublikos veterinarijos įstatymu (Žin., 1992, Nr. 2-15; 2010, Nr. 148-7563):

Preambulės pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

1. Tvirtinu pridedamas Valstybinės veterinarinės pašarų kontrolės taisykles.

2. Pavedu:

2.1. įsakymo vykdymą pagal kompetenciją Valstybinės maisto ir veterinarijos tarnybos teritorinėms valstybinėms maisto ir veterinarijos tarnyboms ir pasienio veterinarijos postams bei Nacionaliniam maisto ir veterinarijos rizikos vertinimo institutui;

2.2. įsakymo vykdymo kontrolę Valstybinės maisto ir veterinarijos tarnybos Vidaus audito skyriui.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

PIRMASIS DIREKTORIAUS PAVADUOTOJAS

L. E. DIREKTORIAUS PAREIGAS	DARIUS REMEIKA

PATVIRTINTA

Valstybinės maisto ir veterinarijos tarnybos direktoriaus 2006 m. gegužės 22 d. įsakymu Nr. B1-351

(Valstybinės maisto ir veterinarijos tarnybos direktoriaus 2008 m. rugsėjo 4 d. įsakymo Nr. B1-464 redakcija)

VALSTYBINĖS VETERINARINĖS PAŠARŲ KONTROLĖS TAISYKLĖS

I. BENDROSIOS NUOSTATOS

1. Valstybinės veterinarinės pašarų kontrolės taisyklės (toliau – Taisyklės) reglamentuoja valstybinę veterinarinę pašarų kontrolę (įskaitant dokumentų, atitikties ir fizinį tikrinimus pasienio veterinarijos postuose ir Lietuvos Respublikos rinkoje, pašarų gamybos ir laikymo tikrinimą pašarų ūkio subjektuose, pardavimo ir naudojimo vietose) pašarų saugai ir kokybei užtikrinti.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

2. Taisyklėse vartojamos sąvokos:

Teritorinė valstybinė maisto ir veterinarijos tarnyba (toliau – teritorinė VMVT) – Valstybinės maisto ir veterinarijos tarnybos teritorinis padalinys.

Valstybinė maisto ir veterinarijos tarnyba (toliau – VMVT) – Lietuvos Respublikos kompetentinga institucija, atsakinga už valstybinę veterinarinę pašarų kontrolę.

Kitos Taisyklėse vartojamos sąvokos atitinka sąvokas, nurodytas Lietuvos Respublikos pašarų įstatyme (Žin., 2000, Nr. 34-952; 2010, Nr. 12-560), 2004 m. balandžio 29 d. Europos Parlamento ir Tarybos reglamente (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL 2004 m. specialusis leidimas, 3 skyrius, 32 tomas, p. 289), su paskutiniais pakeitimais, padarytais 2011 m. kovo 2 d. Komisijos reglamentu (ES) Nr. 208/2011 (OL 2011 L 58, p. 29).

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

3. Taisyklės netaikomos pašarų ūkio subjektams, kurie gamina pašarus savo reikmėms ir netiekia rinkai užaugintų gyvūnų ar pagamintos produkcijos.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

II. VALSTYBINĖS VETERINARINĖS PAŠARŲ KONTROLĖS PLANAVIMAS

4. Valstybinę veterinarinę pašarų kontrolę ir pašarų mėginių ėmimą tyrimams teritorinės VMVT planuoja sudarydamos metinius valstybinės veterinarinės pašarų kontrolės planus, atsižvelgdamos į pašarų ūkio subjektų suskirstymą pagal riziką.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

5. Valstybinė veterinarinė pašarų kontrolė atliekama pagal šias Taisykles, Nacionalinio maisto ir veterinarijos rizikos vertinimo instituto (toliau – Institutas) parengtą ir VMVT patvirtintą kasmetinį valstybinės veterinarinės pašarų stebėsenos planą, Instituto pateiktas rekomendacijas importuojamų pašarų mėginių atrinkimui, VMVT nustatytu pašarų ūkio subjektų valstybinės kontrolės dažnumu.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

III. VALSTYBINĖS VETERINARINĖS PAŠARŲ
KONTROLĖS ORGANIZAVIMAS IR VALDYMAS

6. Valstybinė veterinarinė pašarų kontrolė turi būti atliekama visais pašarų gamybos, tiekimo rinkai, pervežimo ir naudojimo etapais, įskaitant pašarų importą, tranzitą ir eksportą.

7. Pašarų ūkio subjektų tikrinimai atliekami iš anksto neįspėjus.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

8. Valstybinė veterinarinė pašarų kontrolė atliekama atsižvelgus į:

8.1. nustatytą riziką, susijusią su pašarais, jų naudojimu ar perdirbimu, medžiagomis, veikla ar veiksmais, kurie gali turėti įtakos pašarų saugai ir kokybei;

8.2. Lietuvos Respublikos ir Europos Sąjungos (toliau – ES) teisės aktų, reglamentuojančių pašarų veiklą, reikalavimus;

8.3. per paskutinius 12 mėnesių ar paskutinio tikrinimo metu, jeigu tikrinimas buvo atliktas anksčiau nei prieš 12 mėnesių, nustatytus pažeidimus;

8.4. įtarimus ar informaciją dėl galimos pašarų neatitikties privalomiesiems pašarų saugos ir kokybės reikalavimams.

9. Eksportui skirti pašarai turi atitikti Lietuvos Respublikos ir ES teisės aktų, reglamentuojančių pašarus, reikalavimus arba paskirties šalies reikalavimus.

10. Teritorinių VMVT pareigūnai, gavę informaciją apie pašarų neatitiktį Lietuvos Respublikos ir ES teisės aktų reikalavimams, gali atlikti neplaninius tikrinimus.

11. Nustačiusi pažeidimus, nurodytus Taisyklių 39 punkte, teritorinė VMVT gali nustatyti dažnesnį pašarų ūkio subjekto tikrinimą.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

12. Valstybinės veterinarinės pašarų kontrolės ir stebėsenos metu paimti mėginiai tiriami Instituto, Klaipėdos apskrities VMVT ar kitoje, akredituotoje ir (ar) patvirtintoje, laboratorijoje (toliau – laboratorija).

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

IV. VALSTYBINĖ VETERINARINĖ PAŠARŲ KONTROLĖ PASIENIO VETERINARIJOS POSTUOSE

13. Pašarų importo ir tranzito veterinariniai tikrinimai atliekami patvirtintuose pasienio veterinarijos postuose.

14. Pasienio veterinarijos postuose tikrinimus atlieka pasienio veterinarijos postų veterinarijos gydytojai.

15. Pasienio veterinarijos postuose atliekamas kiekvienos importuojamos pašarų siuntos dokumentų (veterinarijos sertifikato, atitikties deklaracijos ar kito dokumento, patvirtinančio pašarų saugą ir kokybę), atitikties ir fiziniai tikrinimai.

16. Importuoti, eksportuoti pašarus gali patvirtinti ir (ar) registruoti pašarų ūkio subjektai, kaip numatyta 2005 m. sausio 12 d. Europos Parlamento ir Tarybos reglamente (EB) Nr. 183/2005, nustatančiame pašarų higienos reikalavimus (OL 2005 L 35, p. 1), ir 2009 m. spalio 21 d. Europos Parlamento ir Tarybos reglamente (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas reglamentas (EB) Nr. 1774/2002 (OL 2009 L 300, p. 1), su paskutiniais pakeitimais, padarytais 2010 m. rugsėjo 22 d. Europos Parlamento ir Tarybos direktyva 2010/63/ES (OL 2010 L 276, p. 33).

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

17. Negyvūninių pašarų tikrinimas atliekamas pagal Į Lietuvos Respubliką įvežamų pašarų veterinarinio tikrinimo reikalavimus, patvirtintus Valstybinės maisto ir veterinarijos tarnybos direktoriaus 2005 m. kovo 3 d. įsakymu Nr. B1-152 (Žin., 2005, Nr. 33-1091; 2008, Nr. 96-3750).

18. Gyvūniniai pašarai (įskaitant šieną ir šiaudus) tikrinami pagal Gyvūninių produktų, įvežamų į Lietuvos Respubliką, veterinarinio tikrinimo tvarką, patvirtintą Valstybinės maisto ir veterinarijos tarnybos direktoriaus 2003 m. rugsėjo 8 d. įsakymu Nr. B1-723 (Žin., 2003, Nr.87-3972; 2004, Nr. 85-3096).

19. Importuojamų pašarų valstybiniai mėginiai imami iš kiekvieno laivo triumo iškrovimo metu. Iš traukinio vagonų, transporto priemonių mėginiai imami pasirinktinai, tačiau ne rečiau kaip vienai siuntai iš dvidešimties tos pačios kilmės šalies ir tos pačios pašarų rūšies siuntų.

20. Jeigu mėginių, paimtų pagal Taisyklių 19 punktą, tyrimų rezultatai neatitinka galiojančių teisės aktų reikalavimų, toliau mėginiai imami iš kiekvienos to paties gamintojo ar tiekėjo siuntos, kol trijų iš eilės tyrimų rezultatai atitiks galiojančių teisės aktų reikalavimus.

21. Gavusi tyrimų rezultatus, laboratorija faksu informuoja pašarų siuntos įvežimo pasienio veterinarijos postą, paskirties vietos teritorinę VMVT.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

22. Iš laboratorijos gavusi tyrimų rezultatus, paskirties vietos teritorinė VMVT priima sprendimą dėl pašarų naudojimo. Tuo atveju, kai tyrimų rezultatai neatitinka galiojančių teisės aktų reikalavimų, teritorinė VMVT gali taikyti priemones, nurodytas Taisyklių 37 punkte. Apie priimtus sprendimus informuojamas pašarų importuotojas ar jo įgaliotas asmuo.

23. Neleidusi įvežti pašarų, teritorinė VMVT apie priimtą sprendimą praneša VMVT, kuri apie šį sprendimą 2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maisto įstatymo bendruosius principus ir reikalavimus, įkuriančio Europos maisto saugos tarnybą ir nustatančio su maisto saugos klausimais susijusias procedūras (OL 2004 m. specialusis leidimas, 15 skyrius, 6 tomas, p. 463), su paskutiniais pakeitimais, padarytais 2008 m. kovo 4 d. Komisijos reglamentu (EB) Nr. 202/2008 (OL 2008 L 60, p. 17), 50 straipsnio 3 dalyje nustatyta tvarka praneša Europos Komisijai ir kitoms ES valstybėms narėms. Teritorinė VMVT praneša apie minėtą sprendimą muitinės tarnyboms ir kartu pateikia informaciją apie galutinę siuntos paskirties vietą.

24. Visas išlaidas, susijusias su veterinarinio tikrinimo atlikimu pasienio veterinarijos poste, pašarų grąžinimu, sunaikinimu, ar kitas išlaidas apmoka pašarų importuotojas arba jo įgaliotas asmuo ar už pašarų siuntą atsakingas asmuo teisės aktų nustatyta tvarka. Už importuotų pašarų mėginių tyrimus moka pašarų importuotojas ar jo įgaliotas asmuo.

25. Visi duomenys apie importuojamus, eksportuojamus ir tranzitu gabenamus pašarus įvedami į kompiuterinę duomenų bazę.

V. PAŠARŲ ūkio SUBJEKTŲ VALSTYBINĖ VETERINARINĖ KONTROLĖ

Pakeistas skyriaus pavadinimas:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

26. Eksportuojant pašarus, pašarų ūkio subjektas pateikia teritorinei VMVT paskirties šalies kompetentingos institucijos reikalavimus (jei tokie yra) dėl pašarų importo. Teritorinė VMVT išduoda veterinarijos sertifikatą gyvūniniams pašarams, prireikus ir kitiems pašarams. Pašarų siuntą iki paskirties vietos turi lydėti veterinarijos sertifikatas, kiti prekybos dokumentai.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

27. Ūkio subjektai, norintys užsiimti pašarų veikla, turi turėti patvirtinimą ir (ar) būti registruoti, kaip numatyta reglamente (EB) Nr. 183/2005.

28. Negyvūninių pašarų valstybinė veterinarinė kontrolė atliekama vadovaujantis pašarų tvarkymą, ženklinimą, saugą reglamentuojančiais teisės aktais.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

29. Ūkio subjektai, siekiantys gaminti, tiekti rinkai, naudoti gyvūnų šėrimui šalutinius gyvūninius produktus (toliau – ŠGP) ir perdirbtus šalutinius gyvūninius produktus (toliau – PŠGP), turi būti patvirtinti arba registruoti atitinkamai veiklai, kaip nurodyta Valstybinės veterinarinės kontrolės objektų, išskyrus maisto tvarkymą, veterinarinio patvirtinimo reikalavimuose, patvirtintuose Valstybinės maisto ir veterinarijos tarnybos direktoriaus 2005 m. kovo 1 d. įsakymu Nr. B1-146 (Žin., 2005, Nr. 31-1025; 2010, Nr. 27-1300), ir Šalutinių gyvūninių produktų ir perdirbtų šalutinių gyvūninių produktų, skirtų pašarų gamybai ir gyvūnų šėrimui, gamybos, tiekimo rinkai ir naudojimo taisyklėse, patvirtintose Valstybinės maisto ir veterinarijos tarnybos direktoriaus 2006 m. gegužės 22 d. įsakymu Nr. B1-352 (Žin., 2006, Nr. 72-2734).

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

30. Pašarų ūkio subjektų, gaminančių, tiekiančių rinkai, naudojančių gyvūnų šėrimui ŠGP ir PŠGP, valstybinė veterinarinė kontrolė atliekama vadovaujantis ŠGP ir PŠGP tvarkymą reglamentuojančiais teisės aktais.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

31. Užsiimti vaistinių pašarų gamyba, tiekimu ir naudojimu gali pašarų ūkio subjektai, turintys veterinarinį patvirtinimą, kaip nurodyta Valstybinės veterinarinės kontrolės objektų, išskyrus maisto tvarkymą, veterinarinio patvirtinimo reikalavimuose.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

32. Vaistinių pašarų gamybos, tiekimo ir naudojimo kontrolė atliekama pagal Vaistinių pašarų gamybos, tiekimo į rinką ir naudojimo reikalavimus, patvirtintus Valstybinės maisto ir veterinarijos tarnybos direktoriaus 2004 m. sausio 23 d. įsakymu Nr. B1-80 (Žin., 2004, Nr. 22-688).

33. Genetiškai modifikuotų pašarų ar pašarų, turinčių genetiškai modifikuotų organizmų, valstybinė veterinarinė kontrolė atliekama bet kuriuo gamybos, perdirbimo, sandėliavimo, naudojimo etapu, taip pat ir importuojant. Skirtų eksportuoti ir tiekti Europos Bendrijos rinkai genetiškai modifikuotų pašarų ar pašarų, turinčių genetiškai modifikuotų organizmų, valstybinė veterinarinė kontrolė nesiskiria.

34. Pašarai genetinės modifikacijos kontrolei atrenkami pagal pašarų rūšis arba geografinę kilmę, prioritetą skiriant plačiausiai modifikuojamoms kultūroms: sojų pupelėms, kukurūzams, rapsui, medvilnei ir iš jų pagamintiems produktams, importuojamiems iš trečiųjų šalių, ir pašarams, kurių ženklinime nenurodyta, kad jie yra genetiškai modifikuoti. Pašarų mėginiai dėl genetinės modifikacijos tiriami kokybiniu ir kiekybiniu metodais.

35. Genetiškai modifikuoti pašarai ar pašarai, turintys genetiškai modifikuotų organizmų, turi atitikti 2003 m. rugsėjo 22 d. Europos Parlamento ir Tarybos reglamento (EB) Nr. 1829/2003 dėl genetiškai modifikuoto maisto ir pašarų (OL 2004 m. specialusis leidimas, 13 skyrius, 32 tomas, p. 432) su paskutiniais pakeitimais, padarytais 2008 m. kovo 11 d. Europos Parlamento ir Tarybos reglamentu (EB) Nr. 298/2008 (OL 2008 L 97, p. 64), reikalavimus.

36. Tiekiami rinkai genetiškai modifikuoti pašarai ar pašarai, turintys genetiškai modifikuotų organizmų, turi būti paženklinti pagal 2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų atsekamumo, ženklinimo, ir iš dalies keičiančio direktyvą 2001/18/EB (OL 2004 m. specialusis leidimas, 13 skyrius, 32 tomas, p. 455), reikalavimus.

VI. VEIKSMAI, NUSTAČIUS PAŽEIDIMUS

37. Teritorinė VMVT gali sulaikyti iš trečiųjų šalių importuojamus pašarus, kurie neatitinka pašarus reglamentuojančių teisės aktų reikalavimų, ir:

37.1. nurodyti pašarus:

37.1.1. sunaikinti,

37.1.2. apdoroti arba perdirbti, tam tikrais atvejais nukenksminti, išskyrus sumaišyti, siekiant, kad pašarai atitiktų Europos Bendrijos arba trečiosios šalies, į kurią yra grąžinami, teisės aktų reikalavimus,

37.1.3. perdirbti bet kuriuo kitu tinkamu būdu ir juos naudoti kitiems tikslams, išskyrus gyvūnų šėrimą ar žmonių poreikių tenkinimą,

37.1.4. grąžinti į trečiąją šalį pagal Taisyklių 38 punkto reikalavimus;

37.2. taikyti kitas priemones, tokias kaip pašarų naudojimas ne pagal pirminę jų paskirtį;

37.3. kai pašarai jau patekę į rinką – užtikrinti jų stebėseną arba prireikus, prieš pradedant taikyti vieną iš Taisyklių 37.1?37.2 punktuose nurodytų priemonių, nurodyti juos pašalinti iš rinkos.

38. Teritorinė VMVT:

38.1. gali leisti grąžinti pašarų siuntą į trečiąją šalį, jei yra įvykdyti reikalavimai, numatyti reglamento (EB) Nr. 882/2004 21 straipsnio 1 ir 2 dalyse, ir siuntos grąžinimas neprieštarauja veterinarinio tikrinimo rezultatams ir nedaro įtakos visuomenės ir gyvūnų sveikatai bei aplinkai;

38.2. siuntą sulaiko, kol siunta grąžinama atgal arba kol patvirtinamos atsisakymo priimti priežastys;

38.3. apie Taisyklių 38.1 punkte nurodytą sprendimą informuoja VMVT, kuri, laikydamasi reglamento (EB) Nr. 178/2002 50 straipsnio 3 dalyje nustatytos tvarkos, pateikia pranešimus Europos Komisijai ir kitoms ES valstybėms narėms. Teritorinė VMVT praneša apie savo sprendimus muitinės tarnyboms. VMVT taiko kitas būtinas priemones, siekiant užtikrinti, kad nepriimtų siuntų nebūtų galima vėl įvežti į Europos Bendriją.

39. Teritorinė VMVT gali laikinai sustabdyti ar uždrausti nesaugių pašarų gamybą ar prekybą, kai:

39.1. gaminant pašarus, naudojamos draudžiamos medžiagos ir pašarinės žaliavos;

39.2. pašaruose yra patogeninių mikroorganizmų ar esančių kenksmingų (nepageidaujamų) žaliavų, produktų, augalinių priemaišų arba pašarų priedų, vaistinių medžiagų kiekis viršija leistinas normas;

39.3. gamybos technologija neatitinka galiojančių teisės aktų reikalavimų.

40. Teritorinė VMVT, nustačiusi Taisyklių 39 punkte išvardytus pažeidimus, gali įpareigoti pašarų ūkio subjektą:

40.1. iki nustatyto termino pašalinti nustatytus trūkumus;

40.2. pašarus perdirbti tinkamu būdu, nukenksminti, grąžinti į kilmės šalį, sunaudoti kitai paskirčiai ar sunaikinti.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

41. Jeigu teritorinė VMVT nustatė, kad pašarų ūkio subjektas padarė pažeidimus, nurodytus Taisyklių 39 punkte, ir per teritorinės VMVT nurodytą terminą jų nepašalino, teritorinė VMVT gali laikinai sustabdyti ar panaikinti pašarų ūkio subjekto patvirtinimą ir (ar) registravimą, kaip nurodyta Ūkio subjektų, kurie verčiasi pašarų veikla, patvirtinimo taisyklėse, patvirtintose Lietuvos Respublikos žemės ūkio ministro 2005 m. gruodžio 30 d. įsakymu Nr. 3D-606 (Žin., 2006, Nr. 5-173; 2010, Nr. 79-4090), ir Ūkio subjektų, kurie verčiasi pašarų veikla, įregistravimo taisyklėse, patvirtintose Lietuvos Respublikos žemės ūkio ministro 2005 m. gruodžio 30 d. įsakymu Nr. 3D-607 (Žin., 2006, Nr. 5-175; 2010, Nr. 67-3361).

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

42. Nustačius, kad pašarai neatitinka saugos ir kokybės reikalavimų, išlaidas, susijusias su Taisyklių 40 punkte nurodytų priemonių vykdymu, apmoka pašarų ūkio subjektas ar jo įgaliotas asmuo.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

VII. VALSTYBINĖS VETERINARINĖS PAŠARŲ KONTROLĖS ATLIKIMO TVARKA

43. Tikrinamo pašarų ūkio subjekto administracija sudaro sąlygas tikrinimui atlikti: pateikia būtinus tikrinimui dokumentus, suteikia darbo vietą, paskiria asmenis, dalyvausiančius tikrinant pašarų ūkio subjektą.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

44. VMVT, teritorinių VMVT pareigūnai, imantys valstybinius mėginius, turi laikytis Valstybinių mėginių paėmimo laboratoriniam tyrimui nurodymų, patvirtintų Valstybinės maisto ir veterinarijos tarnybos direktoriaus 2007 m. gruodžio 22 d. įsakymu Nr. B1-883 (Žin., 2007, Nr. 139-5746).

45. Laboratorija mėginių laboratorinių tyrimų rezultatus perduoda atitinkamai teritorinei VMVT.

46. Teritorinės VMVT pareigūnas, imdamas valstybinį mėginį laboratoriniam tyrimui, turi teisę, atsižvelgęs į galimą riziką, pats nuspręsti, kokius privalomuosius saugos ir kokybės rodiklius (nurodytus galiojančiuose teisės aktuose) reikia tirti.

47. Nustačius pažeidimus, išlaidas už pašarų tyrimus apmoka pašarų ūkio subjektas ar jo įgaliotas asmuo.

Punkto pakeitimai:

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

VIII. BAIGIAMOSIOS NUOSTATOS

48. Teritorinių VMVT pareigūnai, atsakingi už valstybinę veterinarinę pašarų kontrolę, privalo laikytis konfidencialumo.

49. Teritorinė VMVT, nustačiusi, kad pašarai nesaugūs, Skubiųjų pranešimų apie nesaugų maistą ir pašarus sistema informuoja VMVT Skubios veiklos ir užkrečiamųjų ligų centrą (skyrių) ir imasi veiksmų, kaip nurodyta Skubių pranešimų apie nesaugaus maisto ir pašarų tiekimą į rinką nurodymuose, patvirtintuose Valstybinės maisto ir veterinarijos tarnybos direktoriaus 2004 m. birželio 29 d. įsakymu Nr. B1-606 (Žin., 2004, Nr. 104-3873).

50. VMVT, teritorinių VMVT veiksmai gali būti skundžiami Lietuvos Respublikos teisės aktų nustatyta tvarka.

_________________

Priedo pakeitimai:

Nr. B1-464, 2008-09-04, Žin., 2008, Nr. 103-3964 (2008-09-09), i. k. 108110MISAK00B1-464

Pakeitimai:

1.

Lietuvos Respublikos valstybinė maisto ir veterinarijos tarnyba, Įsakymas

Nr. B1-676, 2006-11-15, Žin., 2006, Nr. 125-4787 (2006-11-21), i. k. 106110MISAK00B1-676

Dėl Lietuvos Respublikos valstybinės maisto ir veterinarijos tarnybos direktoriaus 2006 m. gegužės 22 d. įsakymo Nr. B1-351 "Dėl Valstybinės pašarų kontrolės taisyklių patvirtinimo" pakeitimo

2.

Lietuvos Respublikos valstybinė maisto ir veterinarijos tarnyba, Įsakymas

Nr. B1-464, 2008-09-04, Žin., 2008, Nr. 103-3964 (2008-09-09), i. k. 108110MISAK00B1-464

Dėl Valstybinės maisto ir veterinarijos tarnybos direktoriaus 2006 m. gegužės 22 d. įsakymo Nr. B1-351 "Dėl Valstybinės pašarų kontrolės taisyklių patvirtinimo" pakeitimo

3.

Lietuvos Respublikos valstybinė maisto ir veterinarijos tarnyba, Įsakymas

Nr. B1-277, 2011-06-22, Žin., 2011, Nr. 77-3789 (2011-06-28), i. k. 111110MISAK00B1-277

Dėl Valstybinės maisto ir veterinarijos tarnybos direktoriaus 2006 m. gegužės 22 d. įsakymo Nr. B1-351 "Dėl Valstybinės veterinarinės pašarų kontrolės taisyklių patvirtinimo" pakeitimo